

# Марат Әхмәтов: Татарстан кырларында бүгенгә дым запасы бик түбән

*06.06.2014*


Бүген Татарстан кырларында дымның запасы бик түбән. Бу хакта бүген ТР Хөкүмәте йортында узган киңәшмәдә ТР Премьер-министры урынбасары – авыл хуҗалыгы һәм азык-төлек министры Марат Әхмәтов белдерде.


Киңәшмәне барлык муниципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә ТР Премьер-министры Илдар Халиков катнашты.


Марат Әхмәтов билгеләвенчә, республиканың 40 районында куркыныч күренеш – коры җил (суховей) булуы билгеләнгән. Ул аграрийларга иминият компанияләре белән активрак эшләргә тәкъдим итте.


Марат Әхмәтов корылык шартларында башкарыла торган чаралар турында җентекләбрәк сөйләде(үсемлекләрнең корылыкка чыдам сортларын утырту, үсемлекләрне стресска каршы препаратлар белән тукландыру).

Ул шулай ук хәбәр иткәнчә, бүген көндә 278 берәмлек техника су сибү белән шөгыльләнә.


Терлек азыгын әзерләүгә килгәндә, Марат Әхмәтов сүзләренчә, бүгенгә 16 мең т печән һәм 52 мең т сенаж әзерләнгән (шартлы 1 баш терлеккә 0,4 ц терлек азыгы берәмлеге). Кайбер районнарда яфрак азык әзерләү башланды, шушы арада бу эшкә Татарстанның барлык районында керешәчәкләр, диде Марат Әхмәтов.



*ТР Президенты матбугат хезмәте, Елена Бритвина.*
Марат Әхмәтов: Татарстан кырларында бүгенгә дым запасы бик түбән